dh-unibe/image-text_koenigsfelden-charters-post-1500 huggingface dataset:
Ich, Johans Saltzman von Brugg in Ergoͤw, kilcherr ze Nùnkilch ✳ in Saltzburgˀ bystuͦm ꝫcꝭ, bekenn mit disem gegenwûrtig₎
brieff fûr mich und all ✳ min erbn̄, ✳ dz ich gesunt libs und der sinnen got ze lob und miner sel ze trost gegebn̄, geschaft und ✳
gemacht hab ✳ und gib oͧch wissentlich mit krafft ditz brieffs ✳ den erwirdig₎, geistlichn̄ kloster froͧwn̄ ze Kûngsvelt, Sant
Claren ordens, ✳ und ir nachkomē ✳ einen mût kernen geltz ✳ jerlicher gûlt uff sant Martis tag, nach zins recht inen ze ✳
werende, ✳ uff und ab minem guͦt, ✳ gelegen ze Muͤnental, ✳ das ich koͧfft hab von Hansen Renner, burgˀ ze Brugg, ✳ ist ✳
fry, lidig eigen und buwt do ze maͧl Klein Hans. ✳ also dz ein jeglich jartzit meystrin ✳ da selbs ✳ alle jar einem gardian
und bruͤdˀn ze Kûngsvelt da von gebn̄ und ussrichten sol ✳ einen halbn̄ mût keͤrnē. hier umb bed teil ✳ mir und Cuͦnraten
Saltzman, minem vattˀ, und oͧch Gerdruten Saltzmānin, miner muͦter, seliger gedechtnûsse, ✳ by inen begrabn̄, uff einen
tag ûnser jartzit began sont, als ir gewonheit ist angevˀd. mit urkùnd ditz brieffz, ✳ besigelt mit minem anhangend₎ insigel ✳
offenlich gehenkt an disen brieff, der gebn̄ ist uff sant Jacobs tag, des zwoͤilf botten, ✳ nach Cristi gebûrt viertzehenhundtˀ
und darnach indem vierden jar₎ ꝫcꝭ.
Konigsf. 461
Moͤnental j
j mt kn̄
geltz ✳ ab einē guͦt
zuͦ Muͤnētal ✳
K
✳ P ✳ 20 ✳
Staatsarchiv
AARGAU
✳ Saltzmans jartzit
geleg₎ ze Muͤnental ✳
xvj